recursal/SuperWikiNEXT-32B huggingface dataset:
**Børge Johan Schultz** (født 24. juli 1764 i Ringsaker, død 18. august 1826 på Breili i Østre Toten) var en norsk embetsmann. Schultz' kone het *Christine*. Børge Schultz var på 1790-tallet inspektør for Nordgrønland og bodde da i Godhavn. Han ble utnevnt til fogd i Toten fogderi i 1800 og kjøpte garden Stenberg. Etter odelssøksmål måtte han imidlertid selge eiendommen, og kjøpte i stedet Breili i bygdelaget Nordlia. Her var han bosatt til sin død. Året før Schultz' bortgang, i 1825, ble fogdeembetet overtatt av Jens Mørk Friis.

I Schultz' tid som fogd ble han utsatt for et opprør av husmenn fra Vestre Toten. I nødsåret 1813 troppa 141 personer opp på Breili og forlangte å få utlevert korn. Som fogd var han ansvarlig for *magasinkornet*, reservekorn som skulle utdeles i nødstilfeller.

Schultz var foruten fogd også eier av flere garder, bl.a. naboeiendommen Kallrustad. Han hadde også verdifulle fiskerettigheter i Einavatnet. Husmannsplassen Børhaug under Breili er oppkalt etter fogden.

Litteratur
----------

* Midthaug, Leif: Rettsvesen. Embeds- og ombudsmenn, i *Totens bygdebok II*, Oslo 1953, s. 337-339, 345 og 354.

Se også
-------

* Artikkel på lokalhistoriewiki om Schultz


|  |  |  |
| --- | --- | --- |
| Forgjenger:**Jens Clausen Wille** | **Inspektør for Nordgrønland**(1790–1797) | Etterfølger:**Claus Bendeke** |

|  |  |
| --- | --- |
| Oppslagsverk/autoritetsdata | Lokalhistoriewiki **·** Dansk biografisk leksikon **·** Historisk befolkningsregister **·** VIAF **·** GND
 |
**Zhang Gaoli** (kinesisk: 张高丽 pinyin: *Zhāng Gāolì*; født i april 1946 i Jinjiang i Fujian i Kina) er en kinesisk politiker. Han er leder for Det kinesiske kommunistiske parti i Tianjin. Siden november 2012 har han vært medlem i det kinesiske kommunistpartis politbyrås stående komite. Han betraktes som medlem av «Shanghaiklikken».

Zhang ble medlem av kommunistpartiet i november 1973, og var økonom av utdannelse. Han ble utdannet ved Xiamenuniversitetet fra 1965 til 1970.

Fra 1997 til 2002 hadde han ledende posisjoner i Shenzhen og i provinsregjeringen i Guangdong, og medvirket til de økonomiske reformer i området. Han var deretter partileder i provinsen Shandong, til september 2007.

Referanser
----------

Eksterne lenker
---------------

* (en) Zhang Gaoli – kategori av bilder, video eller lyd på Commons Rediger på Wikidata
* (en) Zhang Gaoli hos China Vitae Rediger på Wikidata
* Xinhua:Zhangs biografi

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI
 |
Midtbyen barnehage i Elvegata 1b regnes for å være den direkte etterkommeren til Børneasylet
**Børneasylet** var en barnevernsinstitusjon (barneasyl) i Midtbyen Trondheim som ble grunnlagt i november 1837 av foreningen *Selskabet De Nødlidendes Venner*. Børneasylet var Norges første barneasyl og regnes også for å være landets første barnehage. Foreningen endret navn til Trondhjems Asylselskap i 1858 og drives i dag som en stiftelse med flere barnehager rundt i byen. 

Børneasylet hadde fra start av tilholdssted ved Carl Johans Arbeidsstiftelse, som da lå i *Telefsengården* ved Dronningens gate 48. Denne bygården ble ødelagt i bybrannen i 1842 og asylet holdt deretter sted i midlertidige lokaler i Midtbyen frem til det flyttet tilbake til samme adresse på hjørnet av Dronningens gate 48 og den nyetablerte Asylveita i 1850. Asylet hadde plasser til varierende antall barn, men hadde på det meste opp til 70 barneplasser.

Asylet holdt til i Dronningens gate 48 frem til 1878, da de flyttet videre til Sverres gate 16. I 1938 ble asylet omdannet til ordinær barnehage, og fra 1968 drives denne under navnet *Midtbyen barnehage* i Elvegata 1b.

Referanser
----------

1. ↑  Wilhelm K. Støren. *Sted og navn i Trondheim*. «Asylveita» s. 20. Brun Bokhandels forlag 1983. ISBN 82-7028-471-8
2. ↑  Utdanningsnytt.no – Her er starten på den norske barnehagen (Av Bente Bolstad. Publisert 20. september 2021, besøkt 15. mai 2022)
3. ↑  NRK.no - *Ta en tur i Helvetesveita* (Av Lars Erik Skjærseth. Publisert 28. september 2010, besøkt 15. mai 2022)
4. ↑  Trondheim Byarkiv (Flickr) - *Dronningens gate 48 / Asylveita* (Besøkt 15. mai 2022)
5. ↑  Asylselskapet.no – 7 unike barnehager (Besøkt 15. mai 2022)

Litteratur
----------

* Bratberg, Terje T. V. (2008). *Trondheim byleksikon*. Oslo: Kunnskapsforlaget. s. 119. ISBN 978-82-573-1762-1.
***Macrodorcas cuongi*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (hannen 30-45 millimeter), slank, blankt rødbrun hjortebille, dekkvingene med en mørk stripe langs sømmen, midtfeltet på pronotum og kjevenes spiss er også mørkere og det er en mørk flekk over hvert kjevefeste. Hannen har lange, slanke kjever med tenner bare i spissen, disse danner en sagtakket kam med en litt større tann i hver ende. Pronotum er rundet, tydelig bredere enn dekkvingene. Hunnen er mindre og mørkere på farge, uten forstørrede kjever, kroppen ganske blank.

Levevis
-------

Larvene utvikler seg i morken ved av løvtrær.

Utbredelse
----------

Arten er kjent fra Vietnam.

Systematisk plassering
----------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Gruppen Cladognathini
						* Slekten *Macrodorcas* Motschulsky, 1862
							+ Underslekten *Pogonodorcus* Seguy, 1954
								- ***Macrodorcas cuongi*** (Maeda, 2009)

Eksterne lenker
---------------

* Bilde av arten
* *Artikkelen har ingen egenskaper for arter i Wikidata*
* (en) Macrodorcas – kategori av bilder, video eller lyd på Commons
Luftfoto.
**Adršpašsko-teplické skály** («Adršpach-Teplice klippeby»; tysk: *Adersbach-Weckelsdorfer Felsenstadt*) er et uvanlig område med sandsteinsformasjoner som dekker 17 km² i det nordøstlige Böhmen i Tsjekkia. Stedet er oppkalt etter to kommuner i nærheten: Adršpach og Teplice nad Metují.

Området har vært besøkt av turister og turgåere siden 1700-tallet, da en brann ødela den omkringliggende tette vegetasjonen. Steinformasjonene har vært beskyttet som et nasjonalt naturreservat siden 1933, og siden 1991 har hele den tilstøtende regionen Broumovsko hatt status som beskyttet landskapsområde. Turister kan besøke klippene via en rekke merkede stier. Området er et populært reisemål for fjellklatrere.

Referanser
----------

1. ↑  «Online Travel Solutions». *o-t-s.cz*. Arkivert fra originalen 12. februar 2020. Besøkt 1. mars 2020.

Eksterne lenker
---------------

* Offisielt nettsted Rediger på Wikidata

* (en) Adršpašsko-teplické skály – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** NKC **·** GeoNames
 |
Tittelblad til *Les Indes Galantes, ballet heroique représenté par l'Academie royale de Musique*, trykt 1736
**Les Indes galantes** er en operaballet av den franske komponisten Jean-Philippe Rameau med libretto av Louis Fuzelier.

Operaen hadde premiere i Théâtre du Palais-Royal med Académie Royale de Musique i 1735, ble oppført mere enn 60 ganger og ble en av Rameaus mest populære. Opprinnelig besto verket av prolog og to entrées, som senere fikk tillagt *Les Fleurs* og avslutningen *Les Sauvages*. Settingen er en nordamerikansk skog med indianere, bygget omkring en fredspipeseremoni.

Referanser
----------

1. ↑  *Les Indes Galantes*, operabarouque.fr. Besøkt 25. mai 2015
2. ↑  *Les Indes Galantes*, britannica.com. Besøkt 25. mai 2015
3. ↑  *Les Indes galantes, opéra-ballet*, allmusic.com. Besøkt 26. mai 2015

Eksterne lenker
---------------

* *Les Indes galantes. Les Sauvages*. youtube.com


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data)
 |
Byste som kanskje fremstiller Eumenes II (Napolis arkeologiske museum)
Eumenes II (Hierapolismuseet)
**Eumenes II av Pergamon** (*Eumenes II Soter*, gresk: Εὐμένης Β), var konge i Pergamon 197-159 f.Kr. og tilhørte det hellenistiske Attaliddynastiet. Han var sønn av kong Attalos I og dronning Apollonis av Cyzicus og var sannsynligvis født før 220 f.Kr.. Politisk sett videreførte han sin fars samarbeid med romerne for å kunne motstå først makedonerne og deretter Selevkiderikets ekspansjon mot Egeerhavet under ledelse av Antiokos III den store. Antiokos ble slått av romerne under ledelse av Scipio Asiaticus i slaget ved Magnesia i 190 f.Kr.

Etter freden i Apamea i 188 f.Kr. overtok Pergamon regionene Frygia, Lydia, Pisidia, Pamfylia, og deler av Lykia fra sine romerske allierte fordi Roma ikke hadde noe ønske om å administrere territorier i Lilleasia, men heller ønsket en sterkere sammenslutning som kunne demme opp mot eventuell framtidig ekspansjon fra Selevkideriket.

Eumenes falt senere i unåde hos romerne etter at de mistenkte ham for å ha konspirert med Perseus av Makedonia, og de gjorde i 167 f.Kr. et mislykket forsøk på å innsette Eumenes’ bror Attalus II Filadelfos til ny konge i Pergamon. Eumenes ble også nektet innreise til Roma for å føre sin sak der.

Eumenes er kjent for å stå bak utvidelsen av biblioteket i Pergamon, et av de store bibliotekene i antikken. Han fikk også bygget en stoa på Akropolis i Athen.

Eumenes var gift med Stratonice av Pergamon, datter av kong Ariarathes IV av Kappadokia og hans hustru Antiochis. De hadde sønnen Attalus, men da sønnen var mindreårig ved Eumenes’ død i 159 f.Kr. ble tronen overtatt av Eumenes’ bror Attalus II som etter vanlig skikk giftet seg med enken Stratonice.

Referanser
----------

1. ↑  Eumenes II på nettstedet Livius.org
2. ↑   A History of Rome, M. Cary & H.Scullard (1935), s 165 ISBN 0-333-27830 -5

Litteratur
----------

* Hansen, Esther V. (1971), *The Attalids of Pergamon*, Ithaca, New York: Cornell University Press; London: Cornell University Press Ltd. ISBN 0-8014-0615-3.
* Kosmetatou, Elizabeth (2003), "The Attalids of Pergamon," i Andrew Erskine, ed. *A Companion to the Hellenistic World*. Oxford: Blackwell: pp. 159–174. ISBN 1-4051-3278-7. text


|  |  |  |
| --- | --- | --- |
| Forgjenger:**Attalos I Soter** | **Konge av Pergamon**(197 f.Kr.–160 f.Kr.) | Etterfølger:**Attalos II Filadelfos** |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Brockhaus Enzyklopädie **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** SUDOC **·** ULAN
 |
**Ingeborg Junge-Reyer** (født 1. november 1946 i Breckerfeld) er en tysk politiker (SPD). Hun har fra april 2004 vært senator for byutvikling og fra november 2006 vært borgermester (visestatsminister) i bystaten Berlin.

Hun studerte germanistikk, geografi og forvaltningsvitenskaper i Berlin. I 1989 ble hun bydelsråd for sosiale tjenester, helse og finans i Kreuzberg. I 1999 ble hun viseborgermester i Kreuzberg og samme år utnevnt til statssekretær i senatsforvaltningen for arbeid, sosiale tjenester og kvinner. Fra 17. januar 2002 til april 2004 var hun statssekretær i senatsforvaltningen for byutvikling under senator Peter Strider. Da Strieder gikk av ble hun hans etterfølger. Etter delstatsvalget 17. september 2006 ble hun gjenutnevnt til senator og ble samtidig utnevnt til borgermester, dvs. en av to stedfortredere for bystatens regjeringssjef.

Referanser
----------

1. ↑   Munzinger Personen, Munzinger IBA 00000024957, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 11. desember 2014[Hentet fra Wikidata]
3. ↑   www.berlin.de[Hentet fra Wikidata]

Eksterne lenker
---------------

* (en) Ingeborg Junge-Reyer – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** Munzinger (iba)
 |
**Semi-alfapartikkel** er en partikkel som består av et proton og et elektronhull. Elektronhullet kan være et tomrom i den innerste elektronskallet i et atom eller et molekyl, og det kan oppstå når atomet eller molekylet ioniseres.

Semi-alfapartikkelen har en positiv ladning på +1 og en masse som er omtrent lik massen til et proton. Den beveger seg derfor med omtrent samme hastighet som en proton.

Semi-alfapartikler har blitt brukt som sonder i ulike fysiske og kjemiske eksperimenter, inkludert studier av elektronbindinger i molekyler og utforskning av egenskapene til materialer.

Semi-alfapartikler kan også brukes i stråleterapi for kreft, spesielt i form av såkalte "targeted alpha therapies". Dette innebærer at semi-alfapartikler som er bundet til et molekyl som binder seg til kreftceller, kan brukes til å levere høyenergetisk stråling direkte til kreftcellene og redusere skaden på friske celler.

Semi-alfapartikler ble oppdaget på 1930-tallet av den danske fysikeren Niels Bohr og hans kollegaer, som undersøkte ionisasjonen av atomer ved hjelp av elektronstråler. De la merke til at når elektronene traff atomet, ble det dannet en liten positiv ladningssky rundt protonet, som de kalte en semi-alfapartikkel.

Kilder
------

* Bohr, N. & Kramers, H. A. (1934). The scattering of electrons by ions. Nature, 133(3358), 309-312.
* Goldanski, V. I. Ivanov, V. G. & Tretyakov, Y. D. (1988). Semi-alpha particles in molecular physics and chemistry. Journal of Molecular Structure: THEOCHEM, 169(1-3), 177-194.
* Allen, B. J. & Chappell, L. J. (2007). Advances in targeted alpha therapy for cancer. Current Cancer Drug Targets, 7(5), 459-465.
Det forente Silla.
**Seongdeok av Silla** (koreansk hanja: 聖德王; hangeul: 성덕왕; revidert romanisering: *Seongdeok Wang*; 690-737), født **Gim Yunggi** (金隆基; 김융기), skiftet senere navn til **Gim Heunggwang** (金興光; 김흥광) for å unngå navnetabuen til keiser Xuanzong av Tang (hvis personlige navn var 李隆基 *Lǐ Lóngjī*), var den trettitredje herskeren av det koreanske kongedømmet Silla, som han hersket over fra 702 til sin død i 737. 

Kong Seongdeok var den andre sønnen til kong Sinmun og den yngre broren til Hyoso. I 704 giftet han seg med Baeso (陪昭), som ble dronning Seongjeong (成貞), dattera til Gim Wontae. I 715 ble deres sønn Junggyeong (重慶) utnevnt til kronprins, men kort tid senere og av uklare årsaker, selv om det er sannsynlig at det hadde noe å gjøre med en maktkamp mellom kongen og dronningens klan, ble dronning Seongjeong kastet ut av palasset i 716. Kronprinsens død det følgende året av ukjente årsaker kan også ses på som bevis på en maktkamp ved hoffet. I 720 giftet Seongdeok seg på ny med Sodeok i 720, dattera til minster Gim Suwon. Blant deres barn var Hyoseong og Gyeongdeok.

Under Seongdeok nådde samarbeidet med det kinesiske Tang-dynastiet sitt høydepunkt. Både Táng og Silla ble i denne perioden utfordret av det koreanske riket Balhae, som lå nord for Silla. 


|  |  |  |
| --- | --- | --- |
| Forgjenger:**Hyoso av Silla** | **Konge av Silla (Koreansk monark)**(702–737) | Etterfølger:**Hyoseong av Silla** |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Ailaofjellene** (kinesisk: 哀牢山, pinyin: *Āiláoshān*, hani: *Hhaqlol haolgaoq*) ligger i de sørlige deler av provinsen Yunnan, sørvest i Folkerepublikken Kina. 

*Ailaofjellene naturreservat* ble opprettet der i 1986, og har et areal på 677 kvadratkilometer. Det utgjør den største eviggrønne fjellskog der trærne er blomsterplanter (altså ikke bartrær) i den subtropiske del av Kina. *Xujiaba økologiske reservat* innen dette naturreservatet har stor betydning som tilhold for en rekke fuglearter.

Litteratur
----------

* Shangyue Shen, Qirong Wei, Huilan Cheng, Xuanxue Mo og Qinglai Feng: «Two kinds of silicalites in Mount Ailao belt, Yunnan Province», i: *Chinese Science Bulletin* bind 45, nr. 23 (Desember 2000), s. 2176-2181
* Zhijun Wang, C. Carpenter og S.S. Young: «Bird distribution and conservation in the Ailao Mountains, Yunnan, China», i: *Biological conservation*, 2000, bind 92, nr. 1, s. 45-57


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** GND **·** GeoNames
 |
**Ingeborg Sandvik Kristensen** (født Sandvik 4. desember 1886 i Hamar, død 3. mars 1946 i Oslo) var en norsk sanger (sopran) og sangpedagog.

Familie
-------

Ingeborg Sandvik Kristensen var datter av overlærer, musikklærer og dirigent Paul Knutsen Barstad Sandvik (1847-1936) og Nikoline Mork (1847–1927) fra Volda, og søster av operasangeren Dagny Sandvik og musikkforskeren og folkeminnesamleren Ole Mørk Sandvik. Sangeren Elisabeth Munthe-Kaas var hennes svigerinne. Hun var gift med kontorsjef og rittmester Arne Kristensen.

Utdannelse
----------

Ingeborg Sandvik Kristensen vokste opp i en usedvanlig musikalsk familie, og allerede i oppveksten deltok hun i oppførelser i fødebyen Hamar. Hun utdannet seg først til lærer, men fra 1909 tok hun sangundervisning hos Gina Sandberg. Deretter studerte hun i München i 1911-1912 og i London i 1912-1913.

Karrière
--------

Ingeborg Sandvik Kristensen er kjent for sin lyse, tindrende og bærende sopranrøst. Hennes spesialområde ble romanser, og særlig hennes tolkninger av Edvard Grieg og Halfdan Kierulf ble høyt verdsatt. Hun ble betraktet som en djerv og selvstendig person, med et følsomt genytt og en høy intelligens.

Ingeborg Sandvik Kristensen fikk sin debut i Kristiania 14. oktober 1913. I årene som fulgte reiste hun på flere turnéer, blant annet i Nord-Norge med den svenske komponisten og pianisten Sigurd von Koch. På Opera Comique gestaltet hun i 1918 og 1919 rollene som Lola i *Cavalleria rusticana* og Rosina i Gioachino Rossinis *Barbereren i Sevilla*. I 1930 opptrådte hun i Berlin og München, og året etter reiste hun til Stockholm for å innta ledende roller i Johann Sebastian Bachs *Matteuspasjonen* og Ludwig van Beethovens 9. symfoni. I 1931 sang hun dessuten sopranpartiet i Arthur Honeggers *Kong David*.

Ingeborg Sandvik Kristensen var en periode lærer i stemmebruk ved Menighetsfakultetet. Hun var også styremedlem i Norsk Operaforbund, Oslo Musikklærerforening, Kirkesangforbund for Oslo bispedømme og Norsk Tonekunstsamfunn.

Referanser
----------

1. ↑  Håskjold, Sverre (1998). *Brekke-slekt*. S. Håskjold. ISBN 8299415926.

Kilder
------

* *Norsk biografisk leksikon*. Oslo: Aschehoug. 1954.

|  |  |
| --- | --- |
| Oppslagsverk/autoritetsdata | Geni **·** VIAF **·** GND
 |
**Jonathan William Hill** er en engelsk fotballtrener og tidligere fotballspiller.

Fra desember 2013 var han førstelagstrener i Fulham FC. Fra 1. januar 2013 til sommeren samme år var han assistenttrener i Tromsø IL.

Hill startet sin karriere som aktiv spiller i ungdomssystemet til Everton FC, og spilte i tilsammen fem år som profesjonell i Crewe Alexandra FC og Rochdale FC. Skader satte deretter en stopper for hans videre spillerkarriere.

Hill startet sin trenerutdanning i 1986, og fikk i 2001 UEFA A-lisens. Han har en bachelorgrad i *Sports science* fra Liverpool John Moores University og har utenom fotballen jobbet som lærer i skolevesenet i England.

Innenfor fotballfamilien var Hill i perioden 1996-1999 assisterende direktør for Wigan Athletics *Centre of Excellence* hvor han hadde det daglige treningsansvaret for de unge fotballspillerne før han i perioden 1999-2009 gikk over til Manchester United hvor han jobbet som trener for akademilaget der. Fra 2009 til 2011 hadde Hill en stilling som teknisk fotballdirektør i Jordans fotballforbund hvor han hadde ansvaret for alle aldersbestemte landslag, fra 8-åringer til U20. I 2009 overtok Hill som trener for Manchester Citys U14-lag, en stilling han fortsatt innehadde da Tromsø IL presenterte ham som assistenttrener for Agnar Christensen på en pressekonferanse på Alfheim stadion 6. november 2012. Han sier her at det var et naturlig steg å begynne å jobbe med et A-lag, og har tidligere jobbet sammen med Mark Dempsey, nå trener i Molde, som anbefalte Tromsø IL.

Sommeren 2013 ble Hills stilling endret fra å være assistenttrener til å være førstelagstrener, mens Sigurd Rushfeldt overtok som assistenttrener. I slutten av juli ble det kjent at Hill var sykemeldt og hadde reist hjem til England, og 5. august kunngjorde klubben at samarbeidet med Hill var avsluttet.

I forbindelse med et managerbytte kunngjorde Fulham FC 2. desember 2013 at Hill var ansatt som førstelagstrener under René Meulensteen. Nå[*når?*] er han trener for U-19-laget til Tuil (Tromsdalen).[]

Referanser
----------

1. ↑  «- Man må vinne. Det er derfor jeg er her», *Nordlys*, 6. november 2012.
2. ↑  «Får assistent fra City - med fortid i United», *NRK Nordnytt*, 6. november 2012.
3. ↑  Ferdig i TIL, iTromsø 5. august 2013.
4. ↑  Coaching Staff Update, fulhamfc.com, 2. desember 2013

Eksterne lenker
---------------

* *Artikkelen har ingen egenskaper for sportsdatabaser i Wikidata*
C.S. Wright Foto: Herbert Ponting 
**Charles Seymour Wright**, også kalt **«Silas» Wright** etter forfatteren Silas Hocking, (født 7. april 1887 i Toronto, død 1. november 1957) var en kanadisk fysiker og medlem av Robert Falcon Scotts Terra Nova-ekspedisjon mot Sydpolen i 1910–1913. 

Under ekspedisjonene utførte Wright en rekke eksperimenter på isformasjoner og grunnstrålinger. Fra januar til midten av mars 1911 var han en av fire ekspedisjonsmedlemmer (med Thomas Griffith Taylor, Frank Debenham (geolog) og Edgar Evans) som utforsket og kartla de vestlige fjellene i Victoria Land og utførte vitenskapelige studier og geologiske observasjoner. 1. november 1911 var Wright en del av gruppen som gikk sørover fra basen på Cape Evans med den intensjon å nå Sydpolen. Han håpte å bli en del av gruppen, utvalgt av Scott, som skulle gjøre det siste fremstøtet mot Sypolen; han ble imidlertid sendt hjem den 22. desember da de befant seg på 85°15’S.

Wright har blitt tildelt Order of the Bath, Order of the British Empire og Military Cross.

Referanser
----------

1. 1 2   Social Networks and Archival Context, oppført som C. S. Wright, SNAC Ark-ID w6hm8c25, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** NLA
 |
**Ingeborg Schistad Tiltvik**, kjent under artistnavnet **Ingeborg Oktober**, (født 31. oktober 1994) er en norsk musiker, tekstforfatter og komponist fra Hamarøy i Nordland.

Ingeborg Oktober slapp sin første singel «Evi Melodi» i 2012 og fulgte opp med EP-en *Straumført* og debutalbumet *Hjerteræk* i 2014 på plateselskapet Clearpass Records/Musikkoperatørene. I 2018 ga hun ut albumet *Skjømmingsboka*. For albumet vant hun Spellemannprisen 2018 i klassen viser. Hun ble også nominert til Spellemannprisen 2022 i klassen viser og visepop for sitt tredje album, *2018*.

Hun har samarbeidet tett med artisten Æ (Erling Riibe Ramskjell), som også var produsent på debutalbumet. Sammen med Æ har hun deltatt på en rekke utgivelser i hans navn og turnert med bandet Likholmen med blant andre den svenske visesangeren Stefan Sundström siden 2015.

Festspillprofil i 2021
----------------------

I 2021 var hun festspillprofil under Festspillene i Nord-Norge. I den forbindelse laget hun et audiovisuelt bestillingsverk kalt *Et fucka år*, og i juni 2021 ga hun i sin første bok, som også bar tittelen *Et fucka år*, på forlaget Utenfor Allfarvei. Boken og det audiovisuelle verket handler om selvmordsforebygging. Boken inneholder hennes egne låttekster, sakprosa og illustrasjoner, og etterordet er skrevet av Peder Kjøs. Scenepremieren på det audiovisuelle verket, som foruten spesialskrevne sanger omfattet en animasjonsfilm hun selv hadde laget, fant sted 22. juni 2021. Festspillene i Nord-Norge presenterte forestillingen slik:

> «"Et fucka år" er en reise i sorgprosessering etter selvmord, og det spekteret av følelser man kan få i form av sinne, anger og sorg. Med lun humor, voksent alvor og barnlig fantasi dras man inn i et fiktivt univers med fantasifull animasjon inspirert av både Studio Ghibli og Tove Janssons Mummidalen.»
> 
>

Diskografi
----------

* *Straumført* (Clearpass, 2014) EP
* *Hjerteræk* (Clearpass, 2014)
* *Skjømmingsboka* (Clearpass, 2018)
* *2018* (Rural Rebel Rock, 2022)

Referanser
----------

1. ↑  «Plateanmeldelse: Ingeborg Oktober - «Hjerteræk»». *VG*. Besøkt 6. januar 2017.
2. ↑  «Her er årets Spellemann-vinnere». *nrk.no*. 30. mars 2019. Besøkt 30. mars 2019.
3. ↑  «Karpe nominert til syv Spellemenn – med nykommerne Undergrunn hakk i hæl». *dagsavisen.no*. 3. mars 2023. Besøkt 2. april 2023.
4. 1 2  «Et fucka år (NO)». *Festspillene i Nord-Norge*. 17. mars 2021. Besøkt 6. oktober 2021.
5. ↑  Skog, Helge (9. april 2021). «Ingeborg hadde «et fucka år» – resultatet blir til plate, bok og forestilling under Festspillene». *itromso.no*. Besøkt 6. oktober 2021. «NY FORESTILLING, PLATE OG BOK: Ingeborg Oktober er festspillprofil under Festspillene i Nord-Norge til sommeren, der det audiovisuelle verket «Et fucka år» får sin premiere.»
6. ↑  «Boklansering: Et fucka år». *Festspillene i Nord-Norge*. 6. mai 2021. Besøkt 6. oktober 2021.
7. ↑  Sundquist, Edvard (23. juni 2021). «(+) Det ble levert brutal ærlighet fra en tydelig beveget Ingeborg Oktober». *ht.no*. Besøkt 6. oktober 2021.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Jonathan Hulls** eller **Hull** (døpt 1699, død 1758) var en engelsk oppfinner og pioner innenfor utvikling av dampmaskin. Tradisjonelt er han anerkjent som den første som utførte praktiske forsøk med damp for fremdrift av fartøy, men bevis for å underbygge påstanden om at han gjorde noe mer enn bare å foreslå en dampdrevet båt mangler.

Liv
---

Hulls ble født på Hengende Aston, Gloucestershire i Storbritannia.  Bakgrunnen for at ettertiden har anerkjent hans innsats med motoriserte skip var en  artikkel i *Philosophical Transactions of the Royal Society* fra 1734, skrevet av den franske ingeniøren Monsieur Duquet angående motorisering av skip. Duquet var imidlertid også kontroversiell på den tiden på grunn av disputter med den franske fysikeren Henri Pitot. Hulls døde i 1758 i Bred Campden, hvor han hadde bodd nesten hele sitt voksne liv.

Arbeid og virke
---------------

Skrog' 1736 forslag til en slepebåt med padlehjul.
For å få beskyttet sin oppfinnelse med en dampdrevet båt var Hulls avhengig av økonomisk støtte av Freeman, som var hans nabo ved Batsford Park. Patenten for oppfinnelsen til Hulls er datert 21. desember 1736, og hans beskrivelse har tittelen: *Beskrivelse og utkast til en nyoppdaget maskin for å transportere fartøy eller skip ut av eller til havn, kai eller elv mot vind og tidevann, eller i ro for hvilken hans Majestet har gitt Letters-patent for fordelen til forfatteren i løpet av fjorten år* (London, 1737). Det var gjengitt i faksimile i 1855.

Hulls ide var å sette en Newcomen-dampmaskin i en slepebåt. På farkosten var det en aksling påmontert seks årer i akterenden. Denne var forbundet til et tau til et annen aksling som ble drevet rundt av dampmaskinen. Hulls hadde kunnskaper om hvordan stemples frem- og tilbakebevegelse skulle konverteres til rotasjonsbevegelse via veivaksling og stempelstenger.

The *Oxford Dictionary of National Biography* er tvilende til at Hulls utførte noen praktisk utprøving av oppfinnelse. *Første utgave av Dictionary of National Biography* beskriver at en slik slepebåt ble laget og testet i elven Avon i Evesham i 1737, men at forsøket slo feil.

Hulls publiserte i 1754 en artikkel med tittel *Kunsten å måle gjort enkelt ved hjelp av en ny glideskala*, han skrev også boken *Maltmakers' Instruktør*.

Innflytelse
-----------

Augustus De Morgan sier at Hulls arbeid svært sannsynlig ga inspirasjon til William Symington, og at Erasmus Darwin var influert av Hulls når han profeterte at dampen snart ville «dra lektere».

Referanser
----------

1. 1 2   Grace's Guide, Grace's Guide ID Jonathan\_Hulls[Hentet fra Wikidata]
2. 1 2   Six Degrees of Francis Bacon ID 10006352, besøkt 9. oktober 2017[Hentet fra Wikidata]
3. ↑   Freebase-data fra Google[Hentet fra Wikidata]
4. 1 2 3 4  Robinson, J. C. «Hulls, Jonathan». Oxford Dictionary of National Biography. 14115.
5. ↑  *Journal des savants* **(fransk)**. Librairie Klincksieck. 1729. s. 537.
6. 1 2 3 4 5  Anderson , Robert Edward. «Hulls, Jonathan». *Dictionary of National Biography, 1885-1900*.

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** ISNI
 |
**Ingeborg Marie Helgeland** (født 1. mai 1947 i Drammen) er norsk pedagog og professor ved Fakultet for samfunnsfag ved Høgskolen i Oslo og Akershus. Hennes forskningsområde er barnevern.

Siden 1994 har hun vært tilsatt ved Høgskolen i Oslo og Akershus og har undervist i og forsket på barnevernsspørsmål, forebyggende arbeid i skolen, sosialpedagogikk og på temaet ungdom med alvorlige atferdsvansker. Før hun ble ansatt ved Høgskolen i Oslo og Akershus var hun ansatt som forsker på Barnevernets utviklingssenter (i dag en del av NOVA) fra 1986 til 1994.

Utdannelse
----------

Helgeland ble ferdig utdannet med embetseksamen i pedagogikk (cand.paed.) i 1986. i 2007 disputerte hun for dr. polit graden ved Universitetet i Oslo med en avhandling om unge med alvorlige atferdsvansker. Hun ble utnevnt til professor ved Høgskolen i Oslo og Akershus i 2010.

Faglig profil
-------------

Ingeborg Marie Helgelands viktigste forskningsområde er problematferd hos ungdom og hvilke tiltak som påvirker best for å få disse til å fungere normalt samfunnet. Helgeland startet forskningen på dette område i 1986 med å evaluere et nytt tiltak for ungdom med problematferd. Tiltaket var igangsatt av Buskerud fylkeskommune og var et samarbeidsprosjekt mellom flere etater deriblant barnevern og politi. Tilsammen 85 ungdommer fra forskjellige steder i fylket var knyttet til tiltakene.

Evalueringen av tiltakene har bestått av kvalitative intervjuer, registerdata og data fra sosialrapporter. Ungdommene har siden blir intervjuet regelmessig opp gjennom årene, første gang da de var 14–15 år gamle, deretter da de var ca. 20 år, og igjen en tredje gang da de passerte 30 år. Det jobbes også med å intervjue disse på nytt når de nå har passert 40 år.

Denne serien av studier har ledet til et av de mest omfattende longitudinale studiene på ungdoms problemadferd som er gjort i Europa.

Resultatet av forskningen viser at solide familierelasjoner er av stor betydning for hvordan ungdommene klarer seg videre. I tillegg viser forskningen at det å bo i forsterkede fosterhjem og ruskollektiver gir størst mulighet til å komme ut av et negativt spor. Også samboerskap og ekteskap med en partner som ikke har hatt problemer med rus og kriminalitet, har hatt en positiv betydning. Helgelands forskning viser også at institusjon som barnevernstiltak ikke har gitt den samme muligheten for re-sosialisering som andre tiltak.

Referanser
----------

1. ↑  Aftenposten Det nytter å hjelpe 26. januar 2007
2. ↑  forskning.no Fra problemungdom til voksne på rett spor Arkivert 2008-03-27, hos Wayback Machine. 11. februar 2007

Eksterne lenker
---------------

* 

* (no) Publikasjoner av Ingeborg Marie Helgeland i BIBSYS
* 

* (no) Publikasjoner av Ingeborg Marie Helgeland i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** CRIStin
 |
**Børge Kjeldstad** (født 2. februar 1970 i Trondheim) er en norsk billedkunstner som arbeider i olje, akryl og på papir. Hans kunstneriske arbeid er primært figurativt. For sitt arbeid som billedkunstner er Børge Kjeldstad støttet av Det Kongelige Norske Videnskabers Selskab. Børge Kjeldstad har også mottatt Sparebank 1 Midt-Norge sitt TÆL-stipend innen kategorien *Kunst*.

Kunstnerisk arbeid
------------------

Børge Kjeldstad sine bilder tematiserer både livet som kunstner og politiske eller samfunnsmessige problemstillinger. Politiske tema Kjeldstad har behandlet i sin kunst er blant annet den andre verdenskrig, kvinneundertrykking, åpen programvare, manglende respekt for menneskerettigheter, selvforsvar mot overfallsvoldtekter, miljøvern og gjenoppbygging av historiske minnesmerker.

Blant Kjeldstads mest verdsatte malerier er det politisk ladede bildet av den dødsdømte iranske tobarnsmoren Sakineh Mohammadi Ashtiani: Bildet ble malt på hovedgaten i Trondheim og deretter distribuert på internett til fri politisk bruk.

Utdannelse
----------

Børge Kjeldstad er utdannet Sivilingeniør innen skipsbygging fra NTNU fra tiden før hans interesser trakk han over i kunsten. Han har også en Bachelorgrad i humanistiske fag med hovedvekt på estetisk filosofi. Som skipsarkitektstudent var Kjeldstad med på å vinne den prestisjetunge Dr. James A. Lisnyk Ship Design Competition i New York.

I 2010-2011 ble Børge Kjeldstad valg ut til å delta på det ettårige pilotprosjektet *Bedriftsutvikling for Kunstnere* som var støttet av Trondheim kommune, Sør-Trøndelag fylkeskommune og Innovasjon Norge.

Børge er også daglig leder i gründerfirmaet Carrycut som hjelper folk og bedrifter med å finne enkel varetransport til overkommelig pris.

Utstillinger (utvalg)
---------------------

* Artsprint, 2010, Kunstakademiet i Wien, Wien
* Minnemarkering for Svolværraidet, 2010, Lofoten Kulturhus, Svolvær
* Free Your Mind, Olavsfestdagene, 2012, Trondheim
* Kringkasting, NTNU Vitenskapsmuseet Suhmhuset, 2008, Trondheim

Eksterne lenker
---------------

* Børge Kjeldstads offisielle nettside
* Sparebank 1 Midt-Norge TÆL-stipendet
* Carrycut Arkivert 3. september 2017 hos Wayback Machine.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Halvor Fiskvatn** (født 1918, død 1983) var en norsk motstandsmann under 2. verdenskrig og idrettsleder fra Åmli i Aust-Agder.

Motstandsmann
-------------

Fiskvatn deltok i kampene i Vinje i Telemark som sersjant under det tyske angrepet mot Norge våren 1940. Fiskvatn var med på to trefninger, ved Liosvingen og ved Aamot. Da den norske styrken under ledelse av løytnant Thor O. Hannevig kapitulerte 5. mai 1940, dro Fiskvatn hjem. Han ble tidlig medlem av den første hjemmefrontavdelingen på Sørlandet. 

Den 19. august 1940 ble han arrestert og fengslet. I 1942 ble han sendt til Tyskland hvor han først ble fengslet i Berlin. Under oppholdet skrev han dagbok. Senere gikk turen til arbeidsleiren Schülp i Schleswig-Holstein. I juli 1944 ble han overført til tukthuset Dreibergen-Bützow ved Rostock. Der ble han værende til april 1945. Han ble så sendt til Sverige. Først i 1945 returnerte han til Åmli.

Yrkeskarriere
-------------

Etter krigen drev Halvor Fiskvatn drev kafé på Åmli. Han var også en periode formannsaksekretær i Åmli. I 1982 ble Åmlis første administrasjonssjef.

Idrettsleder
------------

I 1966 ble han formann i Idrettslaget Dristug og ledet idrettslaget i en årrekke.

Arkivet
-------

Arkivet etter Halvor Fiskvatn befinner seg ved KUBEN i Arendal. Arkivet inneholder ulike dokumenter etter Halvor Fiskvatn, samt dagbok, straffangenummer og bøker med arkivskapers notater.

Referanser
----------

1. ↑  Fra Åmli til krigsfangenskap i Tyskland, 29.11.2017

Eksterne lenker
---------------

* (no) Arkiv etter Halvor Fiskvatn på Arkivportalen
**Galocfeltet** er et filippinsk i oljefelt i Sør-Kina-havet. Det ligger 60 km vest for øya Culion nordvest for provinsen Palawan. Produksjonen på feltet tok til 9. oktober 2008, og det ble forventet en døgnproduksjon fra feltet på 20 000 til 22 000 fat olje.

Feltet klart i filippinske farvann, ligger godt utenfor de områder i Sør-Kina-havet der nasjonal suverenitet hevdes av en rekke land. 

Galacfeltet representerer den første tilskuddet til filippinsk petroleumsdindustri siden 1985. Sammen med mindre oljefelter som Nidofeltene og Matinlocfeltet, også ved Palawan, betyr Galocfeltet at Filippinene påregner en døgnproduksjon på over 30 000 fat olje. Det filippinske nasjonale oljeforbruk var i 2008 på ca. 300 000 fat i døgnet.

Et foreløpig estimat fra går ut på at feltet inneholder 10 til 20 millioner fat olje.

Olje ble oppdaget på feltet i 1981, men lave oljepriser og visse risikable grunnforhold utsatte utbyggingen, som derfor ikke kom i gang før i 2005. 

Oljen fra feltet karakteriseres som «light medium crude oil», og den er blitt gitt navnet «Palawan Light».

Kilder
------

* Paolo Romero, Ted Torres, Jess Diaz og Christina Mendez i *The Philippine Star*, 10. oktober 2008
3D-modell av klortrifluormetan
Et **klorfluorkarbon**, forkortet **KFK** (på engelsk *chlorofluorocarbons* og *CFC*), er en fullstendig fluor- og klor-basert halogenering av et hydrokarbon. Disse stoffene har vært svært populære som kuldemedier på grunn av ingen giftighet og høy stabilitet. De har også vært brukt som rensemiddel og drivmiddel i spraybokser. KFK-stoffene er nå langt på vei forbudt, og erstattet av hydroklorfluorkarboner (HKFK) (også med restriksjoner), hydrofluorkarboner (HFK) og naturlige stoffer som hydrokarboner, ammoniakk og karbondioksid. Forbudet kom som del av Montrealprotokollen som tiltak for å unngå reduksjon av ozonlaget i den øvre atmosfære.

Reduksjon av ozon med KFK
-------------------------

I stratosfæren pågår det en stadig veksling mellom oksygengass (O2)- og ozon (O3)-molekyler. Enkelte halogener, særlig klor og brom, fungerer som katalysatorer som påvirker dette kretsløpet, og hindrer danningen av ozon. Det blir derfor antatt at tilstedeværelsen av halogener i stratosfæren er årsak til en reduksjon i mengden ozon. Noe av årsaken er utslipp av klorfluorkarboner, såkalte KFK-gasser, som blant annet har blitt brukt som drivgass i spraybokser, som kjølevæske i kjøleskap og i en lang rekke andre produkter.

Ultrafiolett stråling i spektrumet rundt 242 nm bryter ned KFK slik at det blant annet oppstår et fritt kloratom. Dette tar bort et oksygenatom fra ozonmolekylet og blir til ClO. Dersom dette treffer på et fritt oksygenatom blir oksygenet avgitt og kloratomet er fritt igjen. Dette betyr at ozon blir omdannet til surstoff. Denne prosessen kan gjentas mange hundre eller tusen ganger for hvert enkelt kloratom.
Cl• + O3 → ClO + O2
ClO + O3 → Cl• + 2 O2

Da forskere på 1980-tallet fant ut at hullet i ozonlaget over Antarktis høyst sannsynlig skyldtes menneskenes utslipp av ozonnedbrytende gasser som KFK og haloner, ble det fra 1989 satt i verk en internasjonal avtale, Montreal-protokollen, der land forpliktet seg til å slutte å bruke ozonnedbrytere som KFK og halon. Importen av halon til Norge opphørte helt i 1994, og av KFK i 1995, og forbruket av ozonreduserende stoffer sank med mer enn 99 % fra 1986 til 2004.

Klorfluorkarboner som er eller har vært mye brukt:

* R-11 – Triklormetan
* R-12 – Diklordifluormetan
* R-13 – Klorfluormetan
* R-22 – Klordifluormetan
* R-113 – 1,1,2-triklor-1,2,2-trifluoretan
* R-114 – 1,2-diklor-1,1,2,2-tetrafluoretan
* R-123 – 2,2-diklor-1,1,1-trifluoretan
* R-123a – 1,2-diklor-1,1,2-trifluoretan
* R-124 – 2-klor-1,1,1,2-tetrafluoretan
* R-141b – 1,1-diklor-1-fluoretan
* R-500 – R-12 + R-152a
* R-502 – R-22 + R-115

R-12 og blandingsmediet R-500 med R-12 er forbudt å fylle på anlegg, og selges ikke lenger. Oppstår en lekkasje på et eksisterende R-12 anlegg benyttes R-409 som erstatningsstoff.

Se også
-------

* Freon
* Haloner

Kilder
------

* (no) Klorfluorkarbon i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Store medisinske leksikon **·** Encyclopædia Britannica **·** LCCN
 |
**Andrej Kiviljov** (russisk Андрей Кивилёв) (født 20. september 1973 i Taldykorgan, Kasakhstan, død 12. mars 2003 i Saint-Étienne) var en kasakhstansk landeveissyklist.

Kiviljov ble proff i 1998 i franske Festina. Sin beste sesong hadde han i Cofidis i 2001 da han vant etapperittet Route du Sud og en etappe i Dauphiné Libéré. Under Tour de France 2001 endte han på fjerdeplass sammenlagt etter å ha vært med i et 14-mannsbrudd som kom i mål over 35 minutter foran hovedfeltet. 

To år senere, i mars 2003 styrtet han på andre etappe under Paris-Nice og døde senere av skadene. Rittet vant hans venn og landsmann Aleksandr Vinokurov, som dediserte seieren til Kiviljov.

Etter denne styrten ble det innført hjelmpåbud innen proffsykling.

Referanser
----------

1. ↑   Find a Grave, oppført som Andrei Kivilev, Find a Grave 13772502, besøkt 9. oktober 2017[Hentet fra Wikidata]

Eksterne lenker
---------------

* (en) Andrej Kiviljov – Olympics.com Rediger på Wikidata

* (en) Andrej Kiviljov – Olympic.org Rediger på Wikidata

* (en) Andrej Kiviljov – Olympedia Rediger på Wikidata

* (en) Andrej Kiviljov – Sports-Reference (OL-resultater – arkivert) Rediger på Wikidata

* (en) Andrej Kiviljov – ProCyclingStats Rediger på Wikidata

* (en) Andrej Kiviljov – Cycling Archives Rediger på Wikidata

* (en) Andrej Kiviljov – Cycling Quotient Rediger på Wikidata
**Skiorientering** er en orienteringsvariant der deltakerne tar seg fram i ukjent terreng i et ferdig løypenett etter kart på ski. 

Utsnitt av siste del av løypa som ble brukt i Norgesmesterskapet i stafett for menn, 16. januar 2005.
Typisk for moderne skiorientering er at mye av orienteringen foregår i et meget tett løypenett store deler av konkurransen. De beste skiorienterne må i perioder regne med å møte et nytt løypekryss for hvert 10-15. sekund. Dette setter store krav til konsentrasjonsevne og evne til å manøvrere. 

I Norge brukes i hovedsak områder med relativt åpen skog der det fra før finnes en del brede, maskinpreparerte løyper. I tillegg til dette settes en mengde løyper med snøskuter, men uten spor. Internasjonalt er det noe vanligere å ha mange maskinpreparerte spor. Løperne er også frie til ferdes utenfor oppkjørte løyper der en finner det hensiktsmessig. 

Løperne er frie til å velge langrennsteknikk og utstyr etter forholdene, men i hovedsak brukes vanlige skøyteski. Der det er mulig brukes vanlig fristilteknikk, i skuterspor må man ofte bruke staketeknikk, også i motbakke. 

Kartet har løperne i et stativ på brystet, slik at det kan leses i fart. Kompass brukes ikke i like stor utstrekning i skiorientering som i fotorientering.

Eksterne lenker
---------------

* Ski-o.com, med nyheter om skiorientering, terminliste og lenker.

| * v
* d
* r
Ski og skiaktiviteter |
| --- |
| Bakgrunn | Historie  **·** Skiføre  **·** Skigåing  **·** Staver  **·** Binding  **·** Smøring  **·** Rulleski |  |
| Nordisk | Skihopping **·** Skiflyging **·** Kombinert **·** Langrenn |
| Alpint | Slalåm  **·** Storslalåm  **·** Super-G  **·** Utfor  **·** Kombinasjon |
| Annet | Skiskyting  **·** Skifeltskyting  **·** Elgskiskyting  **·** Telemark  **·** Skiorientering  **·** Freestyle |
| *Se også:* Norges Skiforbund **·** FIS |

|  |  |
| --- | --- |
| Oppslagsverk/autoritetsdata | Store norske leksikon
 |
**César Augusto Cueto Villa** (født 6. juni 1952 i Lima) er en peruansk tidligere midtbanespiller som spilte for det peruanske landslaget mellom 1972 og 1987.

Cueto begynte sin profesjonelle karriere som fotballspiller med den lokale klubben Alianza Lima i 1969, og mellom 1973 og 1974 ble han lånt bort til fotball-klubbene José Galvez og Deportivo Municipal. Cueto vendte tilbake til Alianza Lima i 1975, og denne klubben vant ligatitler i 1975, 1977 og 1978. I 1979 flyttet Cueto til Colombia for å spille for klubben Atlético Nacional, hvor han ble utnevnt til lagets kaptein, og sammen med denne klubben vant han den nasjonale fotball-tittelen i Colombia i 1981.

Cueto var en del av fotball-troppen som vant Copa América i 1975. Cueto konkurrerte for det peruanske landslaget under FIFA World Cup i 1978 der han scoret under åpningskampen mot Skottland og igjen under verdenscupen i 1982, og han scoret seks mål under hans 51 landskamper for det peruanske landslaget. Cueto var en del av det peruanske landslaget som eliminerte Colombia og Uruguay under VM-kvalifiseringen i 1981. Peru vant den søramerikanske kvalifiseringen i gruppe B.

Cueto signerte en kontrakt med klubben América de Cali i 1984, og klubben vant en liga-tittel samme år med denne klubben, der han også var kaptein og lagleder for klubben. Etter en fotball-skade i 1985, trakk Cueto seg fra hans posisjon ved det peruanske landslaget, men senere returnerte han til å spille for klubben Alianza Lima igjen, frem til en annen skade slo ham ut for en lengre periode i 1988, og tvang ham vekk fra spillingen.

Eksterne lenker
---------------

* (en) César Cueto – FIFA Rediger på Wikidata

* (en) César Cueto – Transfermarkt Rediger på Wikidata

* (en) César Cueto – national-football-teams.com Rediger på Wikidata

* (en) César Cueto – WorldFootball.net Rediger på Wikidata

* (en) César Cueto – FBref Rediger på Wikidata

| * v
* d
* r
Perus tropp – VM i fotball 1978 |
| --- |
| 
* 1 Sartor
* 2 Duarte
* 3 Manzo
* 4 Chumpitaz (k)
* 5 Díaz
* 6 Velásquez
* 7 Muñante
* 8 Cueto
* 9 P. Rojas
* 10 Cubillas
* 11 Oblitas
* 12 Mosquera
* 13 Cáceres
* 14 Navarro
* 15 Leguía
* 16 Gorriti
* 17 Quesada
* 18 Labarthe
* 19 La Rosa
* 20 Sotil
* 21 Quiroga
* 22 R. Rojas
* Landslagstrener: Calderón

 | Flagget til Peru |

| * v
* d
* r
Perus tropp – VM i fotball 1982 |
| --- |
| 
* 1 Acasuzo
* 2 Duarte
* 3 Salguero
* 4 Gastulo
* 5 Leguía
* 6 Velásquez
* 7 Barbadillo
* 8 Cueto
* 9 Uribe
* 10 Cubillas
* 11 Oblitas
* 12 González
* 13 Arizaga
* 14 Gutiérrez
* 15 Díaz
* 16 Olaechea
* 17 Navarro
* 18 Malásquez
* 19 La Rosa
* 20 Rojas
* 21 Quiroga
* 22 Reyna
* Landslagstrener: Tim

 | Flagget til Peru |

|  |  |
| --- | --- |
| Oppslagsverk/autoritetsdata | Prabook
 |
***Skins*** (skrevet med store bokstaver) er det tredje studioalbumet av den amerikanske rapperen XXXTentacion, utgitt 7. desember 2018. Dette er en av prosjektene XXXTentacion jobbet med før hans død, og hans første album utgitt posthumt. Første singel fra albumet, Bad!, ble utgitt 9. november. Både Travis Barker, trommeslageren fra pop punk-bandet Blink-182 og den amerikanske rapperen Kanye West er gjesteartister på sangen *One Minute*. Albumet ble lekket til flere nettsider 4. desember, tre dager før utgivelsen.

Albumet ble mottatt med blandet kritikk, hvor kritikken ble rettet mot albumets korte lengde på 20 minutter og dets "uferdige" lydbilde. Til tross for dette ble albumet en kommersiell suksess, hvor den rett før jul toppet Billboard 200 i USA og VG-lista i Norge.

Sporliste
---------

Kreditering er hentet fra Tidal.

1. «Introduction» (0:31)
2. «Guardian Angel» (1:48)
3. «Train Food» (2:44)
4. «Whoa (Mind in Awe)» (2:38)
5. «Bad!» (1:34)
6. «Staring at the Sky» (1:25)
7. «One Minute» med Kanye West og Travis Barker (3:18)
8. «Difference (Interlude)» (1:17)
9. «I Don't Let Go» (2:02)
10. «What Are You So Afraid Of» (2:31)

### Noter

* «Guardian Angel», «Train Food» og «I Don't Let Go» er skrevet med stor forbokstav, som f.eks. («Train Food» = «Train food»)
* «Whoa (Mind in Awe)», «Difference (Interlude)» og «What Are You So Afraid Of» er skrevet med små bokstaver.
* «Bad!» og «Staring at the Sky» er skrevet med store bokstaver.
* «Guardian Angel» inneholder en sample av «Jocelyn Flores» spilt baklengs.

Referanser
----------

1. ↑  «SKINS / XXXTENTACION». Tidal. 7. desember 2018.

Eksterne lenker
---------------

* (en) *Skins* på Discogs Rediger på Wikidata

* (en) *Skins* på MusicBrainz Rediger på Wikidata

* (en) *Skins* på Spotify Rediger på Wikidata

  


|  |  |
| --- | --- |
| Oppslagsverk/autoritetsdata | MusicBrainz
 |